Gar yimnadiyen-agi, ad d-nebder Amar Ameziane, deg tezrawin-ines: « Talɣiwin tsekla tamensayt deg ungal aqbayli: seg tewsit ɣer tarrayt (2002)”. Isbegggen-d assaɣ yellan gar tewsatin timensayin d tewsit wungal. Izrew amek d-yettban uḍris amensay deg usatal n tira, yewweḍ deg tezrewt -ines yexdem ɣef ungal Amer Mezdad, iḍ d wass. Tawsit-agi n wugal, tettagem-d seg timawit kra n yiferdisen akken ad tebnu s cbaḥa d yinaw n tsekla tamensayt, cbaḥa n wungal, n tsekla timawit mi ara kecment tewsatin n timawit deg ungal, am yinzan d tewsatin niḍen ttuɣalent d tarrayin n usnulfu aseklan.